runetrust/blame-folketinget-dk huggingface dataset:
Lene Espersen (KF), 2003-01-15:
Der skal være flere pladser til rådighed til varetægtsfængsling, og det vil så betyde, at der i den anden ende ville blive frigjort pladser i de åbne fængsler. At det vil flytte rundt på kapaciteten og dermed nok også have økonomiske konsekvenser, vil jeg absolut ikke benægte, hvis man gik ind i, om man så må sige, et hundredeprocentsscenarie.
Kaare Dybvad Bek (S), 2024-11-21:
Ordføreren taler jo, som om det stadig er sådan, som det var, dengang Dansk Folkeparti stemte for indfødsretslovforslagene, hvor næsten alle på indfødsretslovforslagene kom fra Mellemøsten, og dem har Dansk Folkeparti så givet statsborgerskab til.
Mikkel Bjørn (DF), 2026-01-29:
Hvordan kan ministeren stå og sige, at opholdstilladelse meddeles med henblik på midlertidigt ophold, når man samtidig uddeler både permanente opholdstilladelser, statsborgerskaber og sågar livslange førtidspensioner til mennesker, der ifølge regeringen kun skal være her midlertidigt?
Ole Birk Olesen (LA), 2021-04-15:
Men hvis de havde vidst, at han var en mand, ville det tælle op, altså så ville man måske se igennem fingre med, at han ikke havde så stor erfaring inden for faget som de fem kvinder, fordi han var en mand, eller omvendt i vej og park, hvis det var en kvinde, der søgte, og man havde alt for mange mænd.
Karen Hækkerup (S), 2014-01-15:
Det vil sige, at når vi kigger på, hvad det er, der får unge mennesker til at fejle og til enten at havne i kriminalitet eller havne et sted, hvor de er interessante for dem, der rekrutterer folk til de ekstremistiske dele af Danmark, uanset om det er højre-, venstre- eller religiøs ekstremisme, så er det sådan set de samme sociale faktorer, der gør sig gældende.
Søren Pind (V), 2010-02-02:
Således også i denne debat, hvor man ved gennemlæsning af beslutningsforslaget hurtigt kan få det indtryk, at offentligt ansatte på det nærmeste lever i en evig frygt for afskedigelse, hvis de kritiserer forhold på deres arbejdsplads i offentligheden, og at de lever deres arbejdsliv som retsløse væsner, som er undergivet enhver foresats vilkårlige luner.
Peter Skaarup (DD), 2023-12-07:
Det er skuffende, at oppositionen sammen bliver enige om nogle formuleringer og kæmper sig vej igennem det – det gælder alle partier uden om regeringen, og så skal man jo stå sammen om det – men at der så i stedet for åbenbart er et parti, der går sine egne veje og går væk fra det, man er blevet enige om.
Pia Olsen Dyhr (SF), 2022-10-06:
Og derfor er det ikke særlig sandsynligt, at man som 0-årig benytter sig af muligheden for juridisk kønsskifte – vi skal huske på, at vi taler om juridisk kønsskifte – men det kan være, man ved det som 3-årig; det kan være, man ved det som 5-årig; det kan være, man ved det som 7-årig.
Lars Løkke Rasmussen (V), 2004-05-11:
Jeg vil i den sammenhæng fremhæve, at Sundhedsstyrelsen, når retningslinjerne udsendes, agter at placere en alment forståelig udgave af retningslinjerne på Styrelsens hjemmeside, så offentligheden, herunder jo især gravide og deres familier, har mulighed for at orientere sig grundigt om tilbud og muligheder på området.
Eigil Andersen (SF), 2010-07-02:
Tydeligere kan det jo simpelt hen ikke siges, at der intet behov er for at forkorte dagpengeperioden fra 4 til 2 år, og tydeligere kan det heller ikke siges, at der intet behov er for at fordoble arbejdskravet for genoptjening af dagpengeret – som det forslag, vi behandler i dag, vedrører.
Kim Behnke (FRI), 1999-11-17:
Sagen er jo den, at de tal, som jeg blandt andet har fremført, stammer fra indsamlede data fra store fagorganisationer, som simpelt hen har bedt deres medlemmer om at notere ned, hvad de faktiske omkostninger er ved f.eks. at bo i en skurvogn, ved f.eks. at være udstationeret i udlandet og ikke have adgang til hotel osv.
Finn Sørensen (EL), 2016-04-26:
Jeg vil gerne bekræfte, at formålet med det her sådan set ikke er at hænge Domstolen ud i den forstand, for Enhedslisten er fuldstændig enig i, at Domstolen jo afsiger sine kendelser på baggrund af den lovgivning, som medlemslandene og Europa-Parlamentet har lavet.
Frank Jensen (S), 1998-01-15:
Og det er selvfølgelig også et tema, specielt med differentieringen, som alle ordførere har været inde på i forhold til de negativt stærke fanger, at skabe rum, plads, mulighed for, at - havde jeg nær sagt - almindelige fanger kan få lov at afsone deres straf under tålelige og ordentlige forhold i vores fængsler.
Jesper Petersen (SF), 2012-01-19:
Men det er jo den eneste konkrete ting, Venstre har nævnt: Hr. Lars Løkke Rasmussen sagde op til Venstres landsmøde, at der skulle gives skattelettelser, men han ville ikke sige, hvor finansieringen skulle komme fra, der skulle bare ikke være andre skatter, der steg.
Peder Hvelplund (EL), 2021-10-27:
Nu har vi så her senest i TV 2's dokumentar kunnet se, at 46,7 pct. af overlægerne siger, at de i løbet af det seneste år har oplevet situationer, hvor travlhed eller underbemanding har medvirket til, at en patients tilstand er blevet forværret, og det samme har vi sådan set set i forhold til sygeplejerskerne, hvor det også er 46 pct., der svarer, at de inden for det seneste år har været udsat for en situation, hvor travlhed har medført en forværret tilstand for en patient, eller overlægerne siger endda, at de i næsten 6 pct. af tilfældene har en frygt for, at det her decideret har kunnet medvirke til, at en patient er afgået ved døden.
Pernille Skipper (EL), 2011-12-20:
Så kan jeg jo sige, at jeg simpelt hen ikke forstår, hvordan det tilgodeser ofrene, som allerede er blevet udsat for noget slemt, har fået, hvad ved jeg, ødelagt deres hæk eller deres bilruder, eller hvad man nu kan finde på af dumme, tossede ting, måske endda er blevet udsat for vold, altså hvordan det skulle gavne ofrene, at den her 14-årige, det her barn, kommer ind i retssystemet, hvilket alle professionelle siger er direkte skadeligt for barnet, og hvilket formentlig og højst sandsynligt direkte vil betyde, at de vil blive mere kriminelle.
Mette Abildgaard (KF), 2026-01-16:
I dag er det kun Divisionsforeningen, der kan træffe den beslutning, og det er ikke rimeligt, når det her har konsekvenser for det brede samfund, når vi ser togkupéerne, der bliver raseret, når vi ser 7-Elevenkiosken, der bliver smadret, og når vi ser al den vold, der foregår i det omkringliggende samfund fra de her fodboldkampe.
Bent Bøgsted (DF), 2010-11-30:
Men jeg kan så også se, at 3F har skrevet, at det er undervisningsministeren, der fastsætter prisen på kurserne, og så er det jo selvfølgelig oplagt, at der skal en drøftelse i gang mellem undervisningsministeren og AMU-centrene på det område, hvis det virkelig forholder sig sådan.
Poul Nyrup Rasmussen (S), 2000-05-25:
Jeg savner lidt den indfaldsvinkel, men med min viden om hr. Villy Søvndals kendskab til det kommunale og amtskommunale vil jeg gerne opfordre til, at vi også her bestræber os på at tænke nyt og satse på tværgående systemer og bedre samarbejde.
Ellen Trane Nørby (V), 2020-03-19:
Vi nævnte også ved førstebehandlingen, at vi synes, det er vigtigt, at der, selv om det er hastelovgivning, vi vedtager, også er en form for parlamentarisk inddragelse og kontrol med de bekendtgørelser og de bemyndigelser, som vi nu giver ministeren og regeringen.
Klaus Hækkerup (S), 2004-10-27:
10 måneder efter var der stadig ikke kommet svar, og jeg spurgte derfor den daværende miljøminister, om man snart kunne forvente at få et svar, og fik det svar, at det var en meget, meget svær, meget, meget svær problemstilling, som de skulle tænke meget, meget længe over, meget, meget rigtig længe over inde i Miljøministeriet, men nu havde miljøministeren bedt om, at der snarest kom en besvarelse til ham fra styrelsen, som han så kunne sende videre til Jægerspris Kommune.
Line Barfod (EL), 2004-05-18:
Vi har spurgt adskillige gange, hvorfor forsvarsministeren ikke vil gå i dialog med Christiania, og hvorfor man ikke vil se reelt på fondsmodellen, og vi har hver gang fået det svar, at man ikke tror, Christiania virkelig mener det alvorligt, når de taler om en fondsmodel. Men jeg kan ikke forstå, at hvis man ikke tror, en fondsmodel vil føre til, at Christiania reelt lever op til lovgivningens
Søren Pind (V), 2010-02-02:
Men jeg vil sige, at det vel egentlig ikke er uforventeligt, at der, når vi netop har et arbejdsmarked, hvor det er arbejdsgiverens ret at lede og fordele arbejdet og afskedige og ansætte folk, selvfølgelig er nogle, som i den forstand er bekymrede for, hvad bestemte handlinger vil medføre; det tror jeg også man finder inden for den private sektor.
Anni Matthiesen (V), 2022-05-04:
Og så må jeg sige, at jeg har det fint med, at spærregrænsen er på 2 pct., og dermed jo netop også sikrer, at der er gode muligheder også for forholdsvis små, nye partier at blive valgt ind, og sammenlignet med, hvad man i hvert fald har i nabolande som Tyskland og Sverige, ligger vores spærregrænse jo lavere.
Troels Lund Poulsen (V), 2017-05-11:
F.eks. er andelen af 60-64-årige, der arbejder, steget med ca. 10 pct. fra 2008 til 2015, og samme tendens ses for de 65-66-årige, hvor beskæftigelsesfrekvensen er steget med 4 pct. i samme periode.
Jesper Langballe (DF), 2010-04-15:
Der er jo ikke nogen dansk folkeskole, hvor der er et så overvældende flertal af muslimer, at det ville være tilsvarende relevant at begynde dagen med en muslimsk bøn, bortset fra at muslimerne ikke beder morgenbøn, men beder fem gange om dagen, og der skulle undervisningen så afbrydes.
Per Stig Møller (KF), 2007-03-22:
Der er sket genopbygning af 8 skoler, trykning af 30 millioner skolebøger, 20.000 lærere er efteruddannet, 13 skoler er nu på tegnebrættet eller under konstruktion, og der er givet bloktilskud til ca. 17.000 ud af landets 24.000 landsbyer.
Benny Engelbrecht (S), 2009-10-08:
Og når fru Pia Kjærsgaard ikke sådan lægger skjul på sin indflydelse på statsministeren og den øvrige regering, så kan jeg ikke forstå, at vi ikke oplever et Dansk Folkeparti, der for alvor kerer sig om de svage i samfundet, altså for de mange, der er blevet ledige og står til at blive ledige.
Karen Hækkerup (S), 2014-05-14:
I øvrigt vil jeg gerne påpege, at den aftale, som Dansk Folkeparti jo fik lavet med den borgerlige regering for nogle år tilbage, mod at Dansk Folkeparti til gengæld gik med til at forringe dagpengeperioden, jo var en toldaftale og sådan set ikke en aftale om egentlig grænsekontrol.
Mette Frederiksen (S), 2020-06-09:
Jeg tror, at der bliver ved med at være nogle dilemmaer, men helt grundlæggende er jeg enig i, at der måske også i al den hast, der var i forhold til nedlukningen, ikke har været et stærkt nok fokus på, hvordan vi får løftet nogle af restriktionerne i forhold til de allermest udsatte.
Johanne Schmidt-Nielsen (EL), 2010-04-19:
Det er muligt, at nogle af dem vil kunne blive undtaget på grund af handicapkonventionen, og gudskelov for det, men når man skriver det i bemærkningerne, skyldes det jo, at der vil være en gruppe mennesker på førtidspension, som altså ikke kan få adgang til permanent opholdstilladelse, fordi de ikke har 2½ års ordinær fuldtidsbeskæftigelse.
Lars Aslan Rasmussen (S), 2017-10-25:
Men det drejer sig også om 40 danske statsborgere, der på en eller anden måde har fået taget deres telefon – den er blevet konfiskeret – og deres ting er blevet sendt retur, og det drejer sig om folk, der har skullet besøge familie i Iran og Irak, som er mellemlandet i lufthavnen i Istanbul og er blevet sendt retur til Danmark for opslag på de sociale medier.
Lene Espersen (KF), 2008-03-26:
Jeg vil sige til hr. Simon Emil Ammitzbøll, at jeg synes, det er væsentligt at blive ved med at have fokus på begge områder, men man kan sige, at forskellen er, når det gælder nultolerancen over for de organiserede kriminelle, dem, der er uden for pædagogisk rækkevidde, at det nogle gange er enklere at komme med et lovforslag og andet, der sådan meget målrettet går til benet mod dem.
Henriette Kjær (KF), 2008-10-30:
Som jeg forstår det, har praksis hele tiden været, at man fra myndighedernes side faktisk respekterede de aftaler, der blev indgået ved afleveringen af private arkivalier, og således altså også respekterede, hvis der ikke var et ønske om, at offentligheden skulle have indsigt i arkivalierne.
Henning Hyllested (EL), 2016-01-15:
Lad mig lige minde om, at medarbejderne ved DSB jo har måttet bære de allerstørste byrder ved genopretningen af økonomien i DSB, som jo var – undskyld udtrykket – kørt helt af sporet i årene forud, nemlig gennem »Et sundt DSB«, som betød, at der på ganske kort tid, i løbet af godt og vel et års tid, blev mellem 1.000 og 1.200 færre ansatte.
Kim Behnke (UP), 2001-04-24:
om, at hvis parter har indgået aftaler efter de gamle regler, efter at de måtte være blevet ophævet, fordi de ikke længere har nogen betydning, skal de regler naturligvis fortsat respekteres. Derfor har vi også i forhold til fru Birthe Rønn Hornbechs bekymring om, at borgerne kan blive krænket af det her, lavet en § 3, hvor alle skøder, pantebreve og tinglyste servitutter osv. naturligvis fortsat bliver respekteret, for formålet med forslaget er ikke at krænke borgernes retsstilling, tværtimod er formålet at skabe større klarhed.
Pernille Vigsø Bagge (SF), 2006-12-12:
Man kan jo altid komme med en masse gode hensigter og en masse gode erklæringer, men problemet er, at i det her land er det det, der står på papiret, der gælder, og derfor er det jo ikke nok, at man har gået og sagt et eller andet på et eller andet tidspunkt.
Svend Aage Fauerholdt (DF), 1998-10-27:
Men vi ved også, at der i øjeblikket er brøndborere, som har utrolig mange års erfaring uden den autorisation, og dér mener vi, at de, der virkelig har arbejdet med det i mange år, i hvert fald skal fritages for at skulle ind og sidde på skolebænken.
Henrik Dahl (LA), 2020-01-10:
Altså, jeg synes, at de steder, hvor jeg medvirker i grundlovsarrangementer, som regel har en eller anden tværpolitisk karakter, hvor det, man taler om, netop også er grundloven som noget, der samler os, og som noget, der efterhånden er dansk historie temmelig langt tilbage.
Christian Juhl (EL), 2013-05-23:
Skal vi så ikke også på velfærdsområdet være en smule konkurrencedygtige, så arbejdskraften har lyst til bare at vandre frit frem og tilbage mellem landene, og så man ved, at i Danmark er det lige så nemt eller lige så trygt at være i dagpengesystemet som i Sverige og Norge – og Finland for den sags skyld?
Gitte Lillelund Bech (V), 1999-11-19:
Endelig kan vi risikere, at de øgede krav vil medføre en udflagning af de danske firmaers fly, hvis man kan bruge sådan et udtryk. Danske firmaer kan problemløst lade deres fly flyve på svensk eller tysk register, hvorved de danske myndigheder ikke længere kan føre kontrol med flyvningerne.
Margrethe Vestager (RV), 2013-02-07:
Det er fuldstændig rigtigt, at lovforslaget giver en hjemmel til, at også andre kommuner end de 6 ville kunne søge, men jeg håber, det er åbenlyst, at det, der er målet, er at give kommuner lov til at teste, derefter evaluere og så tage stilling til, om det er en vej, vi skal gå videre ad.
Maria Durhuus (S), 2025-01-14:
Jeg vil da også sige, at min dør jo altid er åben for det, hvis ordføreren har lyst til at drøfte noget med mig og drikke en kop kaffe med mig, for man må sige, at fru Mai Mercado jo også er gået meget ind i det her emne og jo også besidder en stor viden på området.
Camilla Fabricius (S), 2023-05-09:
Der, hvor jeg undrer mig en lille smule, er jo, når Nye Borgerliges ordfører siger, at han ikke har noget imod transpersoner, for man må sige, at der jo her er tale om unge mennesker, hvoraf der er en større gruppe, der bliver trukket ud og bliver undersøgt, men alligevel ender det, som ministeren siger, med, at der er tale om syv individer.
Maja Panduro (S), 2012-02-21:
Efter sin, man må sige ganske korte tid i ministeriet, har hun allerede sat en lang stribe af ting i værk: kulegravningen af de her særlig voldsomme sager, som vi har hørt om; ekspertgruppen, der skal komme med gode råd inden for en tidsfrist, og som jeg tror enhver, der har siddet i Folketinget mere end 2 minutter, vil anerkende er meget, meget hurtigtarbejdende i forhold til, hvad vi ellers plejer at opleve; initiativet om, at man skal have nemmere ved at gå ind i lukkede familier; der er børnehusene osv. osv.; men også partnerskabet med kommunerne, som Venstres ordfører nu her før ganske vist, og det har han sådan gjort for vane, kalder for sniksnak, og han siger, at det ikke er godt nok bare at snakke.
Frank Aaen (EL), 1999-10-07:
Fordi jeg har også set fjernsyn de sidste mange dage. Det er fordi - sådan så vi det jo med efterlønnen - at det man ønsker, er at have sådan en sag, som kan mudre lidt rundt i finanslovforhandlingerne, for så kan regeringen komme igennem med det, selv om der ikke er flertal for det i Folketinget, og så til gengæld får Venstre og De Konservative noget andet i stedet for.
Søren Kolstrup (EL), 2001-01-31:
Det er altså, som om man siger, at fru Sørensen og hr. Petersen kan godt få nogle enkeltstående aftaler med os, altså de 8 uger, men andre kan ikke. Mener ministeren ikke, at det eneste korrekte ville være at sige: O.k. der er nogle, der ikke er blevet spurgt, I får alle sammen 8 uger?
Mimi Jakobsen (CD), 2000-05-17:
Og det kan aldrig være andet end i Danmarks interesse, at de store lande holder sammen og ikke skejer ud, og at vi selv er med dér, hvor det foregår. Så det drejer sig om at holde med; det drejer sig om at erkende, at hovedproblemet ikke er, om Danmark kan devaluere eller ej, men det er at sikre, at de andre ikke gør det.
Kristian Thulesen Dahl (DF), 2004-04-30:
Det er den ene del af diskussionen, hvor jeg mener, at det her vil være en håndsrækning. Den anden del af det er selvfølgelig, at vi som Folketing, der skal vedtage et lovforslag, der betyder, at vi over en 3-årig aftaleperiode sender 9-10 mia. kr. fra statskassen videre til det grønlandske samfund,
Henning Hyllested (EL), 2012-11-02:
Men der er jo altså et akut problem – det vil ordføreren vel medgive – og der er det vel ikke noget svar at blive ved med at sige: Jamen vi skulle bare have gjort det, men det har vi jo altså ikke gjort, så det, vi skal gøre, er alligevel det der med at sænke omkostningerne for erhvervslivet, sikre løntilbageholdenhed for lønmodtagerne, sikre skattelettelser til de allerallerhøjest lønnede og de rigeste her i landet.
Karina Lorentzen Dehnhardt (SF), 2021-04-29:
Så vi synes, det er rigtig godt med idéen om frilandsbyer, og vi tror på, at vi kan mødes med Venstre og med andre partier om en god ordning, som også sikrer elementer af det, vi gerne vil sætte i gang, nemlig at landsbyerne får lidt mere medindflydelse på, hvad der skal foregå i dem.
Jann Sjursen (KRF), 2002-03-21:
Som sagt finder vi - og det er til den lidt mere seriøse afdeling - at man nedlægger lidt for mange nævn og råd i den her sammenhæng, og når nu lovforslaget ikke er delt op, men er en samlelov, hvor det er en pakkeløsning, vil Kristeligt Folkeparti stemme imod ved tredjebehandlingen.
Erling Bonnesen (V), 2014-05-09:
Men jeg mangler stadig væk ordførerens svar på, om det ikke var meget klogere, at vi kiggede på organiseringen og så lod det landkort, altså den inddeling, der er, ligge nu, sådan at de lokale ildsjæle netop kunne få lov til at sætte dagsordenen, som de sådan set har fået til at fungere godt, og så få et fokus på at få det her administrationsbøvl forenklet.
Margrethe Vestager (RV), 2001-05-02:
Det er klart, at de også spiller en rolle i det her forhold, og at det at have forældre, som også respekterer lærerne for deres professionalisme og deres opgave, selvfølgelig også er et bidrag til, at lærere føler tilknytning til deres arbejde og derfor vælger at blive i folkeskolen.
Kristian Thulesen Dahl (DF), 1999-11-02:
Mit spørgsmål til fødevareministeren er, om ministeren kan indse, at det, at man i Fødevareministeriet begynder at omskrive de danske regler, stort set inden blækket er blevet tørt på Kommissionens afgørelse, virker meget svagt set i forhold til den domstolsprøvelse, som ministeren siger at Danmark er parat til.
Lars Løkke Rasmussen (M), 2024-02-28:
Nu vælger jeg så at forholde mig, kan man sige, liberalt til det ræsonnement, som bliver strammet meget, meget voldsomt op, om, at der er en sag og der er nogle foreløbige foranstaltninger, og så har spørgeren også næsten konkluderet på, at Israel har brudt konventionen.
Charlotte Dyremose (KF), 2007-03-13:
Jamen som jeg sagde før: Hvis hr. Carsten Hansen ikke havde anlagt den tone, som hr. Carsten Hansen anlagde i sit tidligere indlæg, var jeg gået herned, og så havde jeg glædet mig over et rigtig godt forlig i en positiv ånd, nu hvor vi er nået så langt.
Morten Bødskov (S), 2005-04-21:
Det diskuterede vi også, da vi havde forslaget til behandling sidst, og dengang som nu vil Socialdemokratiet gerne lægge ord til, at hvis der kan dokumenteres generelle, processuelle fejl, manglende information, uklar information, og man kunne gøre sagsbehandlingen mere smidig for borgerne i den offentlige sektor, er vi selvfølgelig klar til at se på, hvordan vi kan løse de problemer, som der måtte være.
Mike Legarth (KF), 2008-11-28:
Så har det været et spørgsmål, om leasing af driftaktiver kunne blive omfattet af det her lovforslag, og jeg kan forstå på Skatteministeriet, at provenutabet vil være 10 mio. kr., og derfor har vi ikke mulighed for at indføre det som en del af det her forslag nu, men vi vil have det med i vores overvejelser, for principielt er vi enige i, at der bør være mulighed for det.
Martin Lidegaard (RV), 2005-11-25:
Men vi ved også, at der er nogle førtidspensionister – og jeg går ud fra, at hr. Tom Behnke får nogle af de samme e-mails, som jeg får, og som også handler om det – for hvem det er utrolig vigtigt at have et netværk og gå ud og være med, om det så kun er 10 timer om ugen.
Jørn Dohrmann (DF), 2002-11-22:
Igen til hr. Keld Albrechtsen: Der er jo lavet nogle beregninger over, hvor mange bedrifter og hvor mange husdyr der kan være i Danmark, men dem vil hr. Keld Albrechtsen ligesom ophæve med den vedtagelse, han har fremsat, og derfor kan vi ikke støtte den.
Dennis Flydtkjær (DF), 2016-03-31:
Jeg synes da, det er oplagt, at vi sætter os sammen i udvalgsarbejdet for at finde ud af at komme lidt i dybden med det, men også for at finde ud af, om vi kan møde hinanden i forhold til en tilretning af beslutningsforslaget eller eventuelt lave en beretning for trods alt at løfte den her vigtige problemstilling.
Line Barfod (EL), 2004-05-28:
Jeg skal prøve at holde en nøjagtig lige så lødig debattone som Dansk Folkeparti og vil bare spørge: Hvis man tager et tørklæde med Christianiasymbol på, kommer man så under et dobbeltforbud, fordi det både er Christiania og et tørklæde, eller hvordan skal man forholde sig?
Helge Adam Møller (KF), 2001-10-09:
Hvis hr. Jann Sjursen udvandrer til Amerika og vil blive amerikansk statsborger, så synes jeg, det er rigtigt, at hvis han skal bo derovre resten af sit liv, skal han passere en prøve, der fortæller, at han ved lidt om amerikansk historie, lidt om amerikansk politik, ikke i enkeltheder, men hvilke partier der er, og lidt om geografien og andre ting; at han ved, at der faktisk boede nogle indianere, før de hvide kom til.
Steen Gade (SF), 2006-05-23:
Nu er det jo en lang diskussion, men skal jeg svare på lidt af det, vil jeg sige, at sådan som jeg ser det, er det sådan, at hvis den krise, WTO står i, fører til, at USA starter med bilaterale aftaler, og EU derefter følger op osv., bliver WTO svækket, mister sin betydning og bliver mindre og mindre stærk.
Jytte Andersen (S), 1998-01-23:
Men jeg må til gengæld også sige, at den løsning, man har valgt med denne indfaldsvinkel, gør ordningen særdeles attraktiv og måske så attraktiv, at den i virkeligheden kommer til at bidrage til, at flere ældre trækker sig delvis ud af arbejdsmarkedet, end tilfældet ellers ville være.
Lissa Mathiasen (S), 2002-01-22:
Man kan godt undre sig lidt over, at den nuværende regering - når man nu har haft lovforslaget her til behandling - så ikke blot bakkede op bag det lovforslag, der lå, men i stedet for lægger vægt på at sige: Nej, vi skal have vores eget, og så laver vi en ren afskrivning, og så lægger vi det frem ugen efter til behandling her i salen.